APSTIPRINĀTS

Valsts kases 2018. gada 8. novembra

iepirkuma komisijas sēdē,

protokols Nr. 2.

**Nolikums**

Rīgā

|  |  |  |  |
| --- | --- | --- | --- |
| 08.11.2018. |  | Nr. | VK/2018/07 |

Iepirkuma nolikums

## Iepirkuma priekšmets:

Genesys PureConnect programmatūras ražotāja tehniskais atbalsts.

CPV kods 72261000-2 „Programmatūras atbalsta pakalpojumi”, 72265000-0 „Programmatūras konfigurēšanas pakalpojumi”.

## Pasūtītājs un iepirkuma identifikācijas numurs:

* 1. Pasūtītājs un rekvizīti:

Valsts kase

Smilšu ielā 1

Reģ. Nr. 90000597275

Tālruņa Nr. 67094222

Faksa Nr. 67094220

kase@kase.gov.lv;

* 1. Iepirkuma identifikācijas numurs: VK/2018/07.

## Iepirkuma veids:

Publiskais iepirkums saskaņā ar Publisko iepirkumu likuma (turpmāk – PIL) 9. pantu.

## Piedāvājumu iesniegšanas laiks un vieta

* 1. Piedāvājumi jāiesniedz līdz 2018. gada 21. novembrim plkst. 11.00 Valsts kases Birojā A308.kab., Smilšu ielā 1, Rīgā, LV-1919 vai pa pastu; kontaktpersona – Valsts kases Informātikas departamenta Infrastruktūras uzturēšanas daļas vadītājs Andris Rutkis tālr.: 67094256; fakss: 67094220 e-pasts: andris.rutkis@kase.gov.lv.
	2. Piedāvājumu, kas iesniegts vai piegādāts pēc iepirkuma nolikuma 4.1.apakšpunktā norādītā termiņa, neatvērtu nosūta atpakaļ tā iesniedzējam.

## Piedāvājumu noformēšana:

* 1. Piedāvājums jāiesniedz aizlīmētā aploksnē. Piedāvājumam jābūt latviešu valodā un jāsastāv no viena piedāvājuma oriģināla un vienas kopijas elektroniskā formātā.
	2. Uz aploksnes jābūt norādei:
		1. piedāvājums iepirkumam “Genesys PureConnect programmatūras ražotāja tehniskais atbalsts”;
		2. identifikācijas Nr. VK/2018/07;
		3. pretendenta nosaukums, juridiskā adrese, tālruņa un faksa numurs;
		4. neatvērt līdz 2018. gada 21. novembrim plkst. 11.00.
	3. Piedāvājuma oriģināleksemplāru noformē un iesniedz kā vienu sējumu ar uzrakstu “ORIĢINĀLS”. Sējumam pievieno satura rādītāju, visas lapas sanumurē un cauršauj ar diegu vai caurauklo ar auklu, kuras galus sasien mezglā, mezglu pielīmējot sējuma pēdējai lapai ar papīra uzlīmi. Uz papīra uzlīmes raksta apliecinājuma tekstu, norādot: sējumā sanumurēto un cauršūto (cauraukloto) lapu skaits, norādīts ar cipariem un vārdiem. Apliecinājuma tekstu ar parakstu apliecina persona, kura cauršuva (cauraukloja) sējumu, parakstā iekļaujot personas parakstu, tā atšifrējumu un ziņas, kas ļauj nepārprotami identificēt šo personu. Kā arī norāda apliecinājuma izdarīšanas datumu.
	4. Piedāvājuma kopiju elektroniskā formātā (CD/DVD vai USB zibatmiņa) noformē MS Office, MS Project, Adobe Acrobat vai OpenOffice/LibreOffice nolasāmā formātā.
	5. Pretendents samaksā visus izdevumus, kas saistīti ar piedāvājuma sagatavošanu un iesniegšanu pasūtītājam.

## Nosacījumi pretendentu dalībai iepirkuma procedūrā:

* 1. Iepirkuma procedūras piedāvājumam jābūt par visu iepirkuma priekšmeta apjomu.
	2. Iepirkumā var piedalīties jebkura persona vai personu apvienība, kura atbilst iepirkuma nolikumā izvirzītajām prasībām.
	3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, iepirkuma komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju iepirkuma komisija nosūta piegādātājam, kas uzdevis jautājumu, un vienlaikus ievieto sniegto atbildi arī pasūtītāja tīmekļvietnes [www.kase.gov.lv](http://www.kase.gov.lv) sadaļā “Publiskie iepirkumi”, kur ir pieejams iepirkuma nolikums, norādot arī uzdoto jautājumu.

## Pretendentu atlases prasības, iesniedzamie pretendentu atlases dokumenti un pārbaudāmās ziņas:

* 1. **Pretendentu atlases prasības:**
		1. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības iepirkumā jebkurā no šādiem gadījumiem:
			1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
			2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem iepirkuma komisija ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
			3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
			4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9. panta astotās daļas 1., 2 un 3. punkta (nolikuma 7.1.1.1., 7.1.1.2. un 7.1.1.3. apakšpunkts) nosacījumi.
			5. pretendents ir ārzonā reģistrēta juridiskā persona vai personu apvienība.
		2. Pasūtītājs, attiecībā uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, pārstāvēttiesīgo personu vai prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Ja attiecībā uz minēto pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.
		3. Pretendents ir autorizēts Genesys PureConnect risinājumu pārdošanai, piegādei, uzstādīšanai un apkalpošanai Latvijas teritorijā.
		4. Pretendentam Latvijā pieejama Genesys PureConnect laboratorijas infrastruktūra, uz kuras nodrošināt demonstrācijas un veikt risinājumu izstrādi pirms uzstādīšanas pasūtītāja infrastruktūrā.
		5. Pretendentam ir pieredze vismaz 2 (divu) līdzīga vai lielāka apjoma projektu realizācijā, kuros tika veikta kontaktu centra Genesys PureConnect ieviešana vai uzturēšana.
		6. Kontaktu centra Genesys PureConnect uzturēšanas projekta izpildei, garantijas saistību un uzturēšanas pakalpojumu nodrošināšanai pretendenta rīcībā ir vismaz divi Genesys PureConnect sertificēti speciālisti.
		7. Visi iepirkuma procedūras uzaicinājuma 7.1.5.apakšpunktā pieprasītie speciālisti var brīvi mutiski un rakstiski sazināties latviešu valodā (Pasūtītājam ir tiesības pieprasīt pretendentam iesniegt valsts valodas zināšanas apliecinošus dokumentus). Ja kāds no 7.1.5.apakšpunktā pieprasītajiem speciālistiem nevar brīvi mutiski un rakstiski sazināties latviešu valodā, šim speciālistam par saviem līdzekļiem ir jāpiesaista sertificēts tehniskais tulks saziņai ar pasūtītāju.
		8. Pretendentam ir ISO sertificēta vai ekvivalenta kvalitātes vadības sistēma IT pakalpojumu sniegšanas jomā.
	2. **Iesniedzamie pretendentu atlases dokumenti:**
		1. Pretendenta pieteikums iepirkumam (nolikuma 2. pielikums). Pieteikumu paraksta pretendenta vadītājs vai vadītāja pilnvarota persona (jānorāda pilns vārds, uzvārds un amats). Pieteikumā norāda pretendenta nosaukumu un rekvizītus, kā arī apliecina, ka:
			1. iepirkuma nolikuma nosacījumi ir skaidri un saprotami, pretendents tiem piekrīt un nodrošina to izpildi;
			2. parakstot iepirkuma līgumu, piegādātājs piekrīt iepirkuma līguma publicēšanai pasūtītāja tīmekļvietnē saskaņā ar PIL 9. panta astoņpadsmito daļu.
		2. Risinājuma ražotāja izsniegts apliecinājums, ka pretendents ir ražotāja autorizēts partneris ar tiesībām piegādāt tehniskajā piedāvājumā norādīto Genesys PureConnect risinājumu un nodrošināt tā garantijas apkalpošanu; apliecinājums, ka pretendenta maksātnespējas, likvidācijas vai Genesys PureConnect risinājuma uzturēšanas saistību nodrošināšanas pilnvarojuma pārtraukšanas gadījumā pasūtītājam līdz konkrētā līguma darbības beigām būs pieejami ražotāja vai tā autorizētā servisa centra sniegtie ražotāja noteiktās garantijas nodrošināšanas pakalpojumi bez papildu maksas.
		3. Pretendenta apliecinājums par iepirkuma izpildē iesaistīto personālu un tā kvalifikāciju apliecinošo sertifikātu kopijas.
		4. Pretendenta iepriekšējo 3 (triju) gadu laikā realizēto līdzīgas sarežģītības un apjoma pieslēguma izveides un uzturēšanas projektu saraksts (nolikuma 4.pielikums), kā arī šo 2 (divu) realizēto projektu pasūtītāju pozitīvas atsauksmes.
		5. Pretendenta kvalitātes nodrošināšanas sistēmas apraksts (piem., ISO sertifikāta kopija).
	3. **Pārbaudāmās ziņas:**
		1. Lai pārbaudītu, vai pretendents nav izslēdzams no dalības iepirkumā PIL 9. panta astotās daļas 1., 2., 4. vai 5. punktā minēto apstākļu dēļ, iepirkuma komisija:
			1. attiecībā uz Latvijā reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par PIL 9. panta astotās daļas 1. un 5.punktā minētajiem faktiem — no Uzņēmumu reģistra. Ārvalstīs reģistrētam pretendentam pasūtītājs pieprasa iesniegt reģistrācijas valsti apliecinošu dokumentu;
				2. par PIL 9. panta astotās daļas 2. punktā minētajiem faktiem — no Valsts ieņēmumu dienesta un Latvijas pašvaldībām. Iepirkuma komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9. panta astotās daļas 4. punktā minētās personas piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu pieprasa, lai pretendents iesniedz attiecīgās kompetentās institūcijas izziņu (izsniegtu ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu), kas apliecina, ka uz to un PIL 9. panta astotās daļas 4. punktā minēto personu neattiecas PIL 9. panta astotajā daļā noteiktie gadījumi. Termiņu izziņas iesniegšanai iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā;
			3. atkarībā no atbilstoši PIL 9. panta devītās daļas 1. punkta “b” apakšpunktam (nolikuma 7.3.1.1.2. apakšpunkts) veiktās pārbaudes rezultātiem iepirkuma komisija:
				1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9. panta astotās daļas 4. punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
				2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9. panta astotās daļas 4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, iepirkuma komisija pretendentu izslēdz no dalības iepirkumā;
			4. Pretendents, lai apliecinātu, ka tam un PIL 9. panta astotās daļas 4. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, PIL 9. panta desmitās daļas 2. punktā minētajā termiņā iesniedz:
				1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
				2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
				3. Valsts ieņēmumu dienesta vai pašvaldības kompetentās institūcijas izdota lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību.
			5. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9. panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9. panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai PIL 9. panta astotās daļas 4. punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
		2. Pārbaudi par nolikuma 7.1.2. apakšpunkta prasībām iepirkuma komisija veiks saskaņā ar Starptautisko un Latvijas Republikas nacionālo sankciju likumu.

## Tehniskais piedāvājums:

* 1. Jāiesniedz saskaņā ar nolikuma 1. pielikumu “Tehniskā specifikācija”.
	2. Tehniskajā piedāvājumā iekļauj:
		1. aprakstu par darba uzdevuma izpratni vienas lappuses apjomā;
		2. aprakstu par darba uzdevuma izpildes gaitā sagaidāmiem rezultātiem – pasākumiem, kas tiks ietverti nodevumā.
	3. Tehniskās specifikācijas 1. punktā paredzētā darba uzdevuma nodevumu detalizētu izpildes laika grafiku.
	4. Līgumā paredzētajā garantijas laikā plānoto bezmaksas rakstisku un mutisku konsultāciju stundu skaitu.

## Finanšu piedāvājums:

Piedāvājumam jābūt izteiktam *euro* bez PVN atbilstoši nolikuma 3. pielikumam “Finanšu piedāvājums”.

## Iepirkuma līguma noslēgšanas un izpildes laiks:

Iepirkuma līgumu noslēdz ar iepirkuma uzvarētāju, un līguma izpildes laiks ir līdz 19.10.2019.

## Piedāvājumu vērtēšana un lēmuma pieņemšana

11.1. Pretendentu novērtēšanā un salīdzināšanā iepirkuma komisija izskata piedāvājuma atbilstību iepirkuma nolikumā norādītajām prasībām.

11.2. Piedāvājumus, kas neatbilst iepirkuma nolikuma prasībām, iepirkuma komisija noraida kā neatbilstošu un tālāk neizskata.

11.3. Iepirkuma komisija izvēlas saimnieciski visizdevīgāko piedāvājumu ar vienīgo vērtējuma kritēriju – viszemāko cenu, kas atbilst iepirkuma nolikumā norādītajām prasībām.

11.4. Iepirkuma komisija informē visus pretendentus par iepirkumā izraudzīto pretendentu vai pretendentiem triju (3) darbdienu laikā pēc lēmuma pieņemšanas, kā arī lēmumu ievieto pasūtītāja tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi”.

11.5. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, un saskaņā ar iepirkuma nolikuma noteikumiem un nolikumam pievienoto iepirkuma līguma projektu (nolikuma 5. pielikums). Pretendenta iebildumi par iepirkuma nolikumam pievienotā iepirkuma līguma projekta nosacījumiem jāizsaka piedāvājuma sagatavošanas laikā. Slēdzot iepirkuma līgumu, iebildumus par iepirkuma līguma projekta nosacījumiem nepieņem.

11.6. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi” ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pasūtītāja tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi” vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.

11.7. Grozījumus iepirkuma līgumā, kas noslēdzams PIL 9. pantā noteiktajā kārtībā, izdara, ievērojot PIL 61. pantu.

|  |  |  |  |  |  |
| --- | --- | --- | --- | --- | --- |
|

|  |  |
| --- | --- |
| Iepirkuma “Genesys PureConnect programmatūras ražotāja tehniskais atbalsts”komisijas priekšsēdētājs | A. Rutkis |
| Rutkis 67094256 |  |

 |  |
|  |  |

# 1. pielikums

iepirkuma “Genesys PureConnect

programmatūras ražotāja tehniskais atbalsts”

(Nr. VK/2018/07) nolikumam

Tehniskā specifikācija

|  |  |  |  |
| --- | --- | --- | --- |
| **#**  | **Nosaukums**  | **Mērv.**  | **Daudz.**  |
| 1.  | **PureConnect On Premise Server Components**  |
| 1.1.  | Basic Server  | serv.  | 1  |
| 1.2.  | Switchover clone for PureConnect On Premise server  | serv.  | 1  |
| 1.3.  | Interaction Attendant Remote Data Query  | lic.  | 1  |
| 2.  | **PureConnect On Premise User Add-onn licenses**  |
| 2.1.  | Interaction Supervisor add-on  | lic.  | 2  |
| 2.2.  | Interaction Report Assistant  | lic.  | 2  |
| 2.3.  | Basic Station  | lic.  | 11  |
| 2.4.  | Contact Center Level 1  | lic.  | 2  |
| 2.5.  | Contact Center Level 2  | lic.  | 5  |
| 3.  | **PureConnect On Premise Session Licenses**  |
| 3.1.  | Basic&Advanced Sessions  | lic.  | 20  |
| 3.2.  | Conference Session  | lic.  | 6  |
| 3.3.  | Media Session  | lic.  | 26  |
| 4.  | **Interaction Tracker**  |
| 4.1.  | Interaction Tracker Server  | serv.  | 1  |
| 4.2.  | Interaction Tracker add-on  | lic.  | 9  |
| 5.  | **Interaction Recorder and Interaction Quality Management**  |
| 5.1.  | Interaction Recorder Server  | serv.  | 1  |
| 5.2.  | Interaction Recorder add-on  | lic.  | 9  |
| 6.  | **Integrations with MS Lync**  |
| 6.1.  | Microsoft Lync Server Integration  | serv.  | 1  |
| 7.  | **Media Server**  |
| 7.1.  | Interaction Media Server  | serv.  | 1  |

 **Tehniskais atbalsts un reakcijas laiki:**

1.1.1. Bojājumu novēršana.

1.1.2. Programmatūras labojumu un jauninājumu uzstādīšana visā tehniskā atbalsta līguma darbības periodā.

1.1.3. Programmatūras atjaunošanu, ja tā tiek bojāta.

1.1.4. Risinājuma konfigurācijas maiņa atbilstoši pasūtītāja pieprasījumam iegādāto licenču un funkcionālo moduļu ietvaros.

1.1.5. Pasūtītāja speciālistu un lietotāju konsultācija un apmācība visā tehniskā atbalsta līguma darbības periodā.

1.1.6. Reakcijas laiki:

1.1.6.1. 30 minūtes – darba laikā;

1.1.6.2. 2 stundas – ārpus darba laika, brīvdienās un svētku dienās.

1.1.7. Bojājumu novēršanas laiki:

1.1.7.1. 2 stundas – darba laikā;

1.1.7.2. 12 stundas - ārpus darba laika, brīvdienās un svētku dienās.

# 2. pielikums

iepirkuma “Genesys PureConnect

programmatūras ražotāja tehniskais atbalsts”

(Nr. VK/2018/07) nolikumam

Pieteikums dalībai iepirkumā

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ. Nr. \_\_\_\_\_\_\_\_\_\_\_\_\_\_\_\_\_,

 (nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juridiskā adrese, faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tālruņa numurs, faksa numurs, e-pasta adrese)

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā\_\_\_\_\_\_\_\_\_\_\_

 (personas, kurai ir tiesības pārstāvēt pretendentu, vārds, uzvārds un amats)

1. Iepazinušies ar iepirkuma “Genesys PureConnect programmatūras ražotāja tehniskais atbalsts” (Nr. VK/2018/07) nolikumu un tam pievienoto tehnisko specifikāciju, piesakām dalību šajā iepirkumā.

2. Piekrītam ievērot iepirkuma nolikuma prasības.

3. Apliecinām, ka, parakstot iepirkuma līgumu, izpildītājs piekrīt šī iepirkuma līguma publicēšanai pasūtītāja tīmekļvietnē saskaņā ar Publisko iepirkumu likuma 9. panta astoņpadsmito daļu.

4. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-2)) kritērijiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_ /

(Pretendenta vai tā pilnvarotās personas paraksts) (paraksta atšifrējums)

Vieta \_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_

# 3. pielikums

iepirkuma “Genesys PureConnect

programmatūras ražotāja tehniskais atbalsts”

(Nr. VK/2018/07) nolikumam

Finanšu piedāvājums

|  |  |  |  |
| --- | --- | --- | --- |
| **#** | **Apraksts** | **Cena EUR bez PVN** | **Summa EUR bez PVN** |
| **1.** | **Tehniskais atbalsts** |
| 1.1. | Risinājuma tehniskais atbalsts |   |   |
| **Tehniskais atbalsts kopā bez PVN:** |  |

Ar šo mēs apstiprinām un apliecinām sniegto ziņu patiesumu.

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

# 4. pielikums

iepirkuma “Genesys PureConnect

programmatūras ražotāja tehniskais atbalsts”

(Nr.VK/2018/07) nolikumam

**PRETENDENTA PIEREDZE LĪDZĪGU DARBU VEIKŠANĀ**

|  |  |  |  |
| --- | --- | --- | --- |
| N.p.k. | Projekta īss apraksts | Pasūtītāja nosaukums, adrese, kontaktpersona | Projekta apjomsEUR (bez PVN) |
|  |  |  |  |
|  |  |  |  |

Vieta, datums

Uzņēmuma vadītāja vai tā pilnvarotās personas paraksts, tā atšifrējums

# 5. pielikums

iepirkuma “Genesys PureConnect

programmatūras ražotāja tehniskais atbalsts”

(Nr. VK/2018/07) nolikumam

# LĪGUMA PROJEKTS

**Par Genesys PureConnect programmatūras ražotāja tehnisko atbalstu**

(iepirkuma identifikācijas numurs: VK/2018/07)

Rīgā

2018. gada \_\_\_\_.\_\_\_\_\_\_\_\_\_ Nr. VKI/18\_\_\_\_\_\_\_\_

**Valsts kase**, vienotais reģ. Nr. 90000597275, adrese: Smilšu iela 1, Rīgā, LV-1919, turpmāk – **PASŪTĪTĀJS,** tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004. gada 3. augusta noteikumiem Nr. 677 “Valsts kases nolikums”, no vienas puses, un

**\_\_\_\_\_\_\_\_\_\_\_\_\_\_**, vienotais reģ. Nr. \_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_, turpmāk – **PIEGĀDĀTĀJS**, tās \_\_\_\_\_\_\_\_personā, kurš/a rīkojas saskaņā ar statūtiem, no otras puses, abi kopā un katrs atsevišķi turpmāk saukti – **Puses/Puse**,

pamatojoties uz Valsts kases iepirkuma “Genesys PureConnect programmatūras ražotāja tehniskais atbalsts” (iepirkuma identifikācijas Nr. VK/2018/07, turpmāk – Iepirkums) rezultātiem, brīvi izsakot Pušu gribu, bez maldības, viltus vai spaidiem, noslēdz šādu līgumu (turpmāk – Līgums) par tālāk minēto.

1. **Līguma priekšmets**

PASŪTĪTĀJS pasūta un PIEGĀDĀTĀJS saskaņā ar Līgumu, Iepirkuma tehnisko specifikāciju (Līguma 1. pielikums, turpmāk – Tehniskā specifikācija) un Iepirkumam iesniegto PIEGĀDĀTĀJA piedāvājumu sniedz Genesys PureConnect programmatūras ražotāja tehnisko atbalstu, turpmāk – Pakalpojums.

1. **Līgumcena un norēķinu kārtība**
	1. Līgumcena par Pakalpojumu ir \_\_\_\_\_\_\_\_\_ EUR (*summa vārdiem euro*) bez PVN, PVN likmi piemēro saskaņā ar Latvijas Republikas normatīvajiem aktiem.
	2. Samaksu par Pakalpojumu veic *euro* bezskaidras naudas norēķinu veidā uz PIEGĀDĀTĀJA bankas kontu, kas norādīts PIEGĀDĀTĀJA izsniegtajā rēķinā, 30 (trīsdesmit) dienu laikā pēc rēķina saņemšanas.
	3. Par apmaksas dienu uzskata dienu, kad PASŪTĪTĀJS devis maksājuma rīkojumu bankai, apmaksājot Līguma 2.2. apakšpunktā minēto rēķinu.
	4. Visi ar Pakalpojuma veikšanu saistītie izdevumi, kas PIEGĀDĀTĀJAM rodas, nodarbinot izpildē iesaistīto personālu un speciālistus, ir iekļauti Līgumcenā.
2. **Pušu tiesības un pienākumi**
	1. PASŪTĪTĀJA tiesības un pienākumi:
		1. saņemt un izmantot Līgumā noteikto Pakalpojumu;
		2. savlaicīgi veikt Līgumā noteiktos maksājumus;
		3. nodrošināt PIEGĀDĀtājU ar visu informāciju, kas nepieciešama Līguma izpildei, kā arī nodrošināt PASŪTĪTĀJA atbildīgo darbinieku līdzdalību Līguma izpildē, lai nodrošinātu pienākumu izpildi no PASŪTĪTĀJA puses.
	2. PIEGĀDĀtājA tiesības un pienākumi:
		1. ievērot Līguma noteikumus un termiņus;
		2. kvalitatīvi un profesionāli sniegt Pakalpojumu.
	3. Puses apņemas nekavējoties informēt (telefoniski, elektroniski vai rakstveidā) viena otru par jebkādām grūtībām Līguma izpildes procesā, kas varētu aizkavēt savlaicīgu darbu veikšanu un Līguma izpildi.
	4. Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
3. PIEGĀDĀtājS apliecina, ka ir iepazinies ar Līguma noteikumiem un atzinis tos par saistošiem un izpildāmiem. PIEGĀDĀtājS apliecina, ka viņa rīcībā atrodas pietiekami daudz darbinieku un nepieciešamo materiālo resursu, kā arī citu līdzekļu, lai savlaicīgi un kvalitatīvi veiktu visus Līgumā noteiktos pienākumus.
4. **Pušu atbildība**
	1. Puses ir savstarpēji atbildīgas par savlaicīgu un precīzu Līguma izpildi.
	2. Gadījumā, ja kāda no Pusēm neizpilda vai nepienācīgi pilda Līgumu, kā rezultātā kādai no Pusēm ir nodarīti zaudējumi, vainīgajai Pusei ir jāatlīdzina cietušajai Pusei nodarītais zaudējums pilnā apmērā.
	3. PIEGĀDĀtājs ir atbildīgs par trešo personu zaudējumiem, kas tiem ir radušies sakarā ar Līgumu starp Pasūtītāju un PIEGĀDĀtāju, ja vien zaudējumu cēlonis nav Pasūtītāja ļauns nolūks.
	4. Gadījumā, ja tiek kavēta Līgumcenas samaksa, PASŪTĪTĀJS maksā PIEGĀDĀTĀJAM līgumsodu, kura apmērs ir 0,1% (viena desmitdaļa) dienā no laikā nesamaksātās Līgumcenas (neieskaitot PVN), bet ne vairāk kā 10% no nesamaksātās Līgumcenas.
	5. Gadījumā, ja tiek kavēts Tehniskajā specifikācijā noteiktais reakcijas laiks, PIEGĀDĀTĀJS par katru kavēto stundu maksā līgumsodu, kura apmērs ir 0,1% (viena desmitdaļa) no Līgumcenas (neieskaitot PVN), bet ne vairāk kā 10% no kopējās Līgumcenas.
	6. Līgumsoda samaksa neietver sevī zaudējumu atlīdzību otrai Pusei, kā arī līgumsoda un/vai zaudējumu samaksa neatbrīvo Puses no citu Līgumā paredzēto saistību izpildes un neatceļ Pušu tiesības vērsties pret otru Pusi par zaudējumu atlīdzināšanu.
5. **Kontaktpersonas**
	1. Kontaktpersona, kura kontaktējas ar otru Pusi un uzrauga (koordinē) kvalitatīvu Līguma izpildi no PASŪTĪTĀJA puses ir Informātikas departamenta Infrastruktūras uzturēšanas daļas vadītājs Andris Rutkis (tālr.: 67094256, e-pasts: Andris.Rutkis@kase.gov.lv).
	2. Kontaktpersona no PIEGĀDĀTĀJA puses ir \_\_\_\_\_\_\_\_\_\_\_\_ (tālr.: \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_).
	3. Puses apņemas savlaicīgi informēt viena otru par kontaktpersonu maiņu.
6. **Nepārvarama vara**
	1. Puses ir atbrīvotas no atbildības par Līguma neizpildi vai nepienācīgu izpildi, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ, kurus Puses nevarēja paredzēt un novērst saprātīgiem līdzekļiem – dabas stihijas, karš, masu nekārtības, ugunsgrēks utml.
	2. Puse, kura nav varējusi izpildīt savas saistības nepārvaramas varas apstākļu dēļ, nekavējoties, bet ne vēlāk kā divu darba dienu laikā no šādu apstākļu iestāšanās dienas, informē par to otru Pusi. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts, pašvaldības citas institūcijas izdotu dokumentu. Puses apņemas veikt visas saprātīgi iespējamās darbības, lai nekavējoši pēc apstākļu novēršanas atsāktu saistību izpildi.
	3. Nepārvaramas varas apstākļu iestāšanās neatbrīvo Puses no saistībām, kas ir radušās saistībā ar Līgumu līdz nepārvaramas varas apstākļu iestāšanās brīdim.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
7. **Līguma spēkā stāšanās, grozīšana, izbeigšana, strīdu izskatīšana**
	1. Līgums stājas spēkā tā abpusējas parakstīšanas dienā.
	2. Attiecībā uzPakalpojumasniegšanu Līgumsir spēkā līdz2019. gada 19. oktobrim. Attiecībā uz iespējamo domstarpību un strīdu risināšanuLīgumsir spēkā līdzLīgumāparedzēto Pušu savstarpējo saistību izpildei.
	3. Līgumu var grozīt vai izbeigt Pusēm vienojoties un ievērojot Publisko iepirkumu likumu. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
	4. PASŪTĪTĀJS ir tiesīgs atkāpties no Līguma vienpusēji, ja:
		1. PIEGĀDĀTĀJS ir sniedzis Tehniskajā specifikācijā noteiktajam neatbilstošu Pakalpojumu, par ko ir sastādīts atbilstošs akts;
		2. PIEGĀDĀTĀJS ir nokavējis Līguma 3. punktā noteikto Pakalpojuma sniegšanas termiņu vairāk kā par 30 (trīsdesmit) dienām.
		3. Līgumu nav iespējams izpildīt tādēļ, ka Līguma izpildes laikā pret PIEGĀDĀTĀJU ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	5. Vienpusējas atkāpšanās no Līguma gadījumā, PASŪTĪTĀJS ierakstītā vēstulē nosūta PIEGĀDĀTĀJAM paziņojumu par atkāpšanos no Līguma, pamatojoties uz Līguma 8.3. apakšpunktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts 7. dienā pēc tā nodošanas pastā.
	6. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti tiesā Latvijas Republikas normatīvajos aktos noteiktajā kārtībā.
	7. Ja PASŪTĪTĀJA Līgumā paredzēto saistību nokavējums liedz PIEGĀDĀTĀJAM veikt savlaicīgu saistību izpildi, tad attiecīgi par PASŪTĪTĀJA nokavēto termiņu tiek pagarināts PIEGĀDĀTĀJA saistību izpildes termiņš.
8. **Informācijas atklātība**
	1. Jebkāda ar Līgumu saistīta un jebkurā formā pieejama informācija vai citāda veida dati, tai skaitā PIEGĀDĀTĀJA sagatavotie materiāli, pieder PASŪTĪTĀJAM un ir tā īpašums.
	2. Ierobežotas pieejamības informācija nozīmē informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides. Līgums ar visiem tā pielikumiem ir vispārpieejama informācija Publisko iepirkumu likumā noteiktajā apjomā.
	3. Neviena no Pusēm neizpauž ierobežotas pieejamības informāciju, kas saņemta no otras Puses Līguma spēkā esamības laikā. Katra Puse ierobežotas pieejamības informāciju izmanto vienīgi Līguma izpildes nolūkā. Neviena no Pusēm neizpaudīs ierobežotas pieejamības informāciju trešajām personām (izņemot attiecīgās Puses darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstisku piekrišanu, un neizmantos to nesankcionēti.
	4. Puses ir atbildīgas par ierobežotas pieejamības informācijas neizpaušanas prasību ievērošanu, tai skaitā no jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta, kam informācija nepieciešama Līguma izpildes nodrošināšanai, vai kādas trešās personas, kurai Puses ir atļāvušas šādu ierobežotas pieejamības informāciju saņemt, puses.
	5. Katra Puse pret šādu ierobežotas pieejamības informāciju izturēsies ar tādu pašu rūpību kā attiecībā pret savu ierobežotas pieejamības informāciju.
	6. Ierobežotas pieejamības informācijas neizpaušanas saistības neattieksies uz informāciju:
		1. kas bija saņēmējas Puses rīcībā līdz tās saņemšanai no izpaudēja Puses;
		2. kas izpaušanas brīdī jau ir vispārpieejama vai vēlāk kļūst vispārpieejama bez Līguma neizpildes no saņēmēja Puses vai kādas citas personas puses, par kuru atbild saņēmēja Puse;
		3. ko saņēmusī Puse ir likumīgi saņēmusi no trešās personas, kurai nav ierobežotas pieejamības informācijas neizpaušanas saistību, ar noteikumu, ka attiecīgā trešā persona nav pārkāpusi nevienas ierobežotas pieejamības informācijas neizpaušanas saistības attiecībā uz konkrēto informāciju;
		4. kuras izpaušanas pienākums ir noteikts normatīvajos aktos.
	7. Informācija plašsaziņas līdzekļiem saistībā ar Līgumu iepriekš rakstiski jāsaskaņo abām Pusēm.
9. **Fizisko personu datu apstrāde un aizsardzība**
	1. PIEGĀDĀTĀJS Līguma izpratnē atbilstoši Eiropas Parlamenta un padomes 2016. gada 27. aprīļa regulai 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) ir Apstrādātājs, kas veic datu apstrādi PASŪTĪTĀJA kā Pārziņa interesēs un uzdevumā.
	2. PIEGĀDĀTĀJS izmanto tam uzticētos personas datus vienīgi Līgumā noteiktajam mērķim, t.i., Līguma 1. punktā minētā Līguma priekšmeta izpildei.
	3. PIEGĀDĀTĀJS nodrošinās, ka tiks īstenoti atbilstoši tehniskie un organizatoriskie pasākumi tādā veidā, kas nodrošina datu subjektu tiesību aizsardzību.
	4. PIEGĀDĀTĀJAM ir pienākums informēt PASŪTĪTĀJU par drošības incidentiem, kura rezultātā pārkāpta tam uzticēto personas datu konfidencialitāte, pieejamība vai integritāte.
	5. PIEGĀDĀTĀJS apņemas iznīcināt visus fizisko personu datus, kuri nonākuši PIEGĀDĀTĀJA rīcībā saistībā ar Pakalpojuma izpildi nekavējoties pēc Līguma izpildes.
10. **Nobeiguma noteikumi**
	1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
	2. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses vai norēķinu rekvizītu maiņu.
	3. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.
	4. Pakalpojums tiek sniegts ievērojot Līguma, Tehniskās specifikācijas un PIEGĀDĀTĀJA iesniegtā piedāvājuma noteikumus. Pretrunu gadījumā par Pakalpojuma apjomu, pieņemšanu un atbilstību, tiek noteikta šāda dokumentu hierarhija: Līgums, Tehniskā specifikācija, PIEGĀDĀTĀJA iesniegtais piedāvājums.
	5. Līgums ir izstrādāts un noformēts latviešu valodā uz 5 (piecām) lapām ar 2 (diviem) pielikumiem, divos eksemplāros ar vienādu juridisko spēku – pa vienam katrai Pusei.
	6. Līgumam tā noslēgšanas dienā ir šādi pielikumi, kuri ir Līguma neatņemamas sastāvdaļas:
		1. 1. pielikums “Tehniskā specifikācija” uz 1 lp.;
		2. 2. pielikums “Finanšu piedāvājums” uz \_\_ lp.

1. **Pušu rekvizīti un paraksti**

|  |  |
| --- | --- |
| **Valsts kase** |  |
| Reģ. Nr. 90000597275,  | Reģ. Nr.  |
| Smilšu iela 1, Rīga, LV-1919, Latvija |  |
| tālr. 67094222, e-pasts: kase@kase.gov.lv konts LV06TREL2130051005000 | Tālr. e-pasts: konts: |

|  |  |
| --- | --- |
| /pārvaldnieks K.Āboliņš/ | / / |

# 1. pielikums

2018. gada \_\_.\_\_\_\_\_\_\_\_

starp Valsts kasi un

\_\_\_\_\_\_\_\_\_\_\_\_\_\_\_\_\_\_

noslēgtajam Līgumam

Nr. \_\_\_\_

# TEHNISKĀ SPECIFIKĀCIJA

# 2. pielikums

2018. gada \_\_.\_\_\_\_\_\_\_\_

starp Valsts kasi un

\_\_\_\_\_\_\_\_\_\_\_\_\_\_\_\_\_\_

noslēgtajam Līgumam

Nr. \_\_\_\_

# FINANŠU PIEDĀVĀJUMS

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-2)